Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: azok az alap- vagy mesterfokozatot adó szakok, illetve a felsőoktatásról szóló 1993. évi LXXX. törvény szerinti
Paragraph Index: 2733

b) választható szakirányok: (30–45 kredit) – összehasonlító irodalomtörténet: az összehasonlító irodalomtudomány története, korszakfogalmak az összehasonlító irodalomtörténetben, regionális irodalmak önértelmezése és kölcsönhatásai, összehasonlító műfajelmélet és -történet, a társművészetek elmélete a komparatisztikai szemléletben, irányzatok és mozgalmak összehasonlító vizsgálata – műfordítás: az irodalmi nyelvek közötti közvetítés elmélete, a műfordítások művelődésformáló szerepe, a műfordítások vizsgálatának elmélete és módszertana, a műfordítások történetének összehasonlító irodalomtudományi vizsgálata, a magyar irodalom külföldi közvetítése, műfordítás-elemzés és -kritika, a műfordítás gyakorlata, írásgyakorlatok – színháztudomány: dráma, színház és társművészeteik, rendezés, színházi látvány és színészi játék az előadásban, drámatörténeti elemzések, színháztörténet, színház és társadalom kölcsönhatásai, kulturális modelljei, színháztörténet-írás és színházi szakírás, előadás-elemzés – feminista irodalomkritika: nőiség, nemi szerepek és a modernség, francia és amerikai feminista kritika, a feminizmus klasszikus alkotói, posztmodern szubjektivitás és nemi identitás, magyar írónők a modernség és urbanizáció korában, kortárs magyar írónők, művészek és a feminista kritika hazai fogadtatása, Queer elméletek és a homoszexualitás művészi megnyilatkozásai; diplomamunka: 20 kredit.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes